OpenLLM-France/wikimedia huggingface dataset:
# Sukaldaritza liburua/Errezetak/Erreboiloa basmati arrozarekin eta lekekin

Errezeta-liburuaren parte.

## Osagaiak

4 LAGUNENTZAT
* Erreboiloa, xerretan moztua.
* 250 gramo leka fresko.
* Basmati arroza.
* Bi tipulin .
* Bi baratxuri ale.
* Oliba olio a.
* Gatza.

## Pausoak
### 1

Tipulin a juliana moduan moztu, eta, oliba olio zorrotada baten laguntzaz, erregosi hogei bat minutuz zartagin batean, su motelean.

### 2

Bitartean, lapiko bat urez bete, eta irakiten hastean, gatza gehitu. Lekak gehitu, juliana moduan moztuak horiek ere. Lekak hamabost bat minutuz egosi, eta ur hotzetan prestatuko ditugu, egosketa prozesua mozteko. Gero, gorde.

### 3

Arroz basmatia egosteko, lapiko bat urez bete, eta irakiten jarri, gatz pitin batekin. Irakiten hastean, 100 bat gramo arroz gehitu. Hamabost bat minutuz egosi, eta ondoren iragazi, ur soberakina kendu.

### 4

Plantxa edo zartagin batean, erreboilo xerrak frijituko ditugu. Horretarako, lehenik, azalaren aldetik hiru bat minutuz eduki, eta buelta eman ondoren, beste aldetik beste hiru minutuz eduki.

### 5

Bukaeran, bi baratxuri aleak gehitu, ongi xehatuak. Orduan, erreboiloa beste erretilu batera pasatu, eta zartagin berean berotu bat eman lekei eta tipulin ari.

### 6

Azken ukitu horren ondoren, platera zerbitza dezakegu. Platerean, arroza jarri, ondoren barazkiak gehitu, eta bukatzeko, gainean erreboilo xaflak jarri. Oliba olio zorrotada fin bat gainetik bota, eta prest dugu plater goxoa dastatzeko.

## Erreferentziak

* ↑ Iker Markinez. Berria: https://www.berria.eus/paperekoa/2122/045/001/2017-12-02/erreboiloa_basmati_arrozarekin_eta_lekekin.htm
# Sukaldaritza liburua/Errezetak/Erreboiloa plantxan

ERREBOILO ERREA
MAHAIKIDEAK: 2

## OSAGAIAK

* Erreboiloa: 1000 g. inguruko eta garbitua.
* Oliba olio birjina: 150 ml.
* Gatza.
* Ozpina: Zurrusta motza.
* Baratxuria: 2 xerratu.
* Perrexila: Sorta txiki bat xehatu.

## PRESTAKETA

* Erreboiloa, gatzatu eta bere horretan eduki minutu batzuk. Olioarekin igurtzi.
* Plantxa ongi berotu eta labea 180ºCtara piztu.
* Erreboiloari bi aldetatik kolorea eman plantxan eta labeko erretilu batean jarri. ( alde zuria beherantz, eta burua edo begiak gorantz dituela)
* Erretilu hau labera sartu eta 12 minutu inguru.
* Labetik atera eta espatula eta muturzorrotzaren laguntzaz bizkar hezurretik alboetara ditugun bi xerrak libratu eta alboetara zabaldu.
* Gainetik perrexila bota eta ozpin zurrusta batekin busti.
* Zartagin batean olioa jarri eta beroa dugunean baratxuria gehitu, olio errea egin eta erreboiloaren gainetik zabalduz.
* Kontu handiarekin bizkar hezurra burutik eta isatsetik libratu eta erretiratu.
* Erretiluaren azpi aldean bildu diren likido guziak zartaginean elkartu, perrexila gehitu eta sutatik kanpo ongi nahasi.
* Sortuko den saltsa honen erdiarekin erreboiloa gainetik busti.
* Aldez aurretik zabaldutako xerrak bere lehengo posiziora bueltatu eta gorderik dugun saltsaren beste erdiarekin berriro busti.

## AHOLKUAK

* Kontuz izan erreboiloa gehiegi egin ez dadin.
* Plantxatik pasatu gabe erreboiloa labera sartuko bagenu minuturen batzuk gehiago beharko lituzke.
# Sukaldaritza liburua/Errezetak/Arroz hindua

ARROZ HINDUA PINAZI ETA MAHATS-PASEKIN.
MAHAIKIDEAK: 4

## OSAGAIAK

* Arroz indiarra edo luzea (Basmatia): 400 g.
* Gatza.
* Oliba olio birjina: 100 ml.
* Mahaspasa: 200 g.
* Pinazia: 100 g.
* Martorria: Pitin bat xehatu.

## PRESTAKETA

* Garbitu ongi arroza ur hotzetan.
* Jarri kazola bat arrozak baino 5 aldiz pisu gehiago duen ur kantitate gazituarekin.
* Ura irakiten dagoenean gehitu arroza, eta egosi 15-18 minutu inguru egin arte.
* Ur hotzetan segituan hoztu, eta iragazi.
* Mahats pasak jarri katilu batean urarekin beratzen, 30 minutuz.
* Kazola zabal baten oliba olio birjina su berotan jarri.
* Ongi berotutakoan, gehitu pasak lehenik, eta pinaziak ondoren.
* Salteatu pasak ongi puztu arte.
* Gehitu arroza eta nahastu kontu handiarekin puskatu gabe.
* Gatzarekin eta gustuko badugu martorriarekin ondu.

## AHOLKUAK

* Jeneralean, lagungarri bezala erabiltzen den platera dugu.
# Sukaldaritza liburua/Errezetak/Arroz entsalada

ARROZ ENTSALADA
MAHAIKIDEAK: 4

## OSAGAIAK

* Oliba olio birjina: 100 ml.
* Jerez ozpina, limoia edo sagardo ozpina: 20 ml.
* Gatza.
* Piperbeltza.
* Arroz zuria egosia: 300 g.
* Tomatea: 1 zuritua hazirik gabe eta dadotan.
* Pikillo piperrak: 4 dadotan.
* Arto egosia: 100 g.
* Mahaspasa: 100 g.
* Ilar egosia: 100 g.
* Hegaluze egosia: 100 g. deseginda.
* Letxuga mota desberdinak: Eskukada 1 garbitu, lehortu eta lerro erditan.
* Albaka: Hosto batzuk, lerrotan.

## PRESTAKETAK

* Katilu batean nahastu, olioa, ozpina, gatza eta piper hautsa eta nahastu.
* Pertz batean arroz zuria, tomatea, piperra, artoa, mahats-pasak, hegaluzea eta ilarrak ozpin olio erdiarekin blaitu eta kontuz nahastu.
* Beste pertz batean berriz, ondu letxuga.
* Kontu handiarekin erretiratu pertzetik, soberako ozpin olioa bertan utziz.
* Entsalada muntatzeko jarri erdian uztai baten erdian arroza eta kanpoaldetik letxugak inguruan zabaldu.

## AHOLKUAK

* Entsalada honi bestelako osagai ugari gehitzea ere badago eta ozpin olioak ere bai.
* Gordinik jan behar diren letxugak aldez aurretik ongi desinfektatu, garbitu eta lehortu behar izaten dira. Desinfektatzeko lixiba bereziak likidoan edo pastillan saltzen dira. Horretarako saltzaileak adierazitako ur kantitatean dagozkion tantak edo pastillak bota ondoren, letxugak bertan murgiltzen dira. Dagokion denbora pasa ondoren, urberritzen dira eta azkenik lehortu.
* Gogoratu azken momentuan ondu behar dela.
# Sukaldaritza liburua/Errezetak/Arroz odolkia, piper eta galeper arrautzekin

Errezeta-liburuaren parte. Arroz odolkia, piper eta galeper arrautzekin

## Pausoak

1 Piperrak erreko ditugu lehenik. Horretarako, labea 250 gradutan berotzen jarri beharko dugu.
2 Beroa dagoenean, piperrak labeko erretiluan jarri, eta labean sartu. Hamar minutu pasatu ondoren, atera eta azala eta barrualdeko haziak kendu.
3 Berriz ere labeko erretiluan jarri, gatz pitin bat bota eta oliba olio zorrotada on bat ere bai.
Labean sartu, eta, jarraian, labea itzali. Labeko beroarekin, suabe-suabe konfitatuz joango dira piperrak.
4 Zartagin bat sutan berotzen jarri. Odolkia xaflatan moztu, eta zartaginean jarri, batere oliorik gabe, haiek nahikoa koipe baitaukate. Minutu bat pasatu ondoren, buelta eman eta beste minutu batez frijitu. Ondoren atera.
5 Zartagin berean eta odolkiak utzitako koipearekin, galeper arrautza k frijitu.
6 Orain, piperrak labetik atera eta platera montatuko dugu. Lehenik, piperra jarri; ondoren, odolki xafla bat, eta bukatzeko, arrautza txoa. Nahi izanez gero, oliba olio birjinaren zurrusta txiki bat bota. Gaurko platera oraingo sasoiarekin bat dator, oraintxe hasten baita piperren eta baita odolkien garaia ere. Udazken garaia!

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/7
# Sukaldaritza liburua/Errezetak/Arroz osoa barazki salteatuekin

ARROZ OSOA BARAZKI SALTEATUEKIN
MAHAIKIDEAK: 4

## OSAGAIAK

* Arroz osoa: 320 g.
* Oliba olio birjina: 150 ml.
* Baratxuria: 4 ale xerratuak.
* Tipula: 2 dadotan.
* Pipermorro gorria: 1 dadotan.
* Piper berde italiarra: 2 dadotan.
* Barrengorriak: 200g garbituak eta xerratuak.
* Kuiatxoa: 1 dadotan azal eta guzti.
* Perrexila: Sorta txiki bat xehatua.
* Tamaria edo soja saltsa: Tanta batzuk

## PRESTAKETA

* Arroza uretan ondo garbitu.
* Presio eltzea sutan jarri, arrozaren pisua halako 5 uretan.
* Ura irakiten hasitakoan, gehitu arroza eta tapatu.
* Irakin presio eltzean 12 minutuz, eta utzi bere horretan beste 10 minutuz, eltzeak presioa guztiz galdu arte.
* Tapa kendu eta arroza zabaldu erretilu edo pertz batera azkar hozteko.
* Bestetik, kazola zabal batean oliba olioaren 2/3 baratxuriarekin su bizian jarri, eta hau kolorea hartzen hasitakoan gehitu tipula eta piperrak.
* Su bizian kolorea hartzen hasitakoan berriz, lehenik barrengorriak gehitu eta ondoren kuia-txikia.
* Salteatu batera minutu pare batez.
* Amaitzeko elkartu barazki honekin arroza, ongi nahasiz.
* Ondu oliba olio gordinarekin eta tamari edo soja saltsa tanta batzuekin.

## AHOLKUAK

* Arroz osoa ohiko kazola batean 40-45 minutuz ere egos daiteke.
# Sukaldaritza liburua/Errezetak/Arroz beltza

ARROZ BELTZA

## OSAGAIAK

* Arroz zuria: 400 g., ur hotzetan garbitu.
* Txipiroi tinta: 2 zorro.
* Oliba olio birjina: 75 ml.
* Baratxuria: 3 xerratu.
* Tipula: 1 dadotan.
* Tomate naturala: 1 zuritu, hazirik gabea eta dadotan.
* Arrain salda edo ura: 1000 ml.
* Piperrauts gozoa: Pitin bat.
* Gatza.

## PRESTAKETA

* Garbitu arroza eskuekin landuz, harik eta ura gardena ikusi arte.
* Salda edo ur basokada batean disolbatu txipiroi tinta.
* Paella-ontzi batean jarri olioa bat baratxuriarekin sutan.
* Gorritzen hasitakoan nahastu tipula eta erregosi elkarrekin.
* Tomatea erantsi eta utzi pitin bat karamelizatzen.
* Piperrauts gozoa gehitu eta busti saldarekin eta tintarekin.
* Salda irakiten hasitakoan, gehitu arroza eta utzi 15 minutuz irakiten.
* Sutatik atera, estali eta bere horretan eduki 10 minutuan, jan aurretik.

## AHOLKUAK

* Arroza ongi garbitu fekula eta zikinak kentzeko.
* Arroz prestaketak saldarekin gatzatu behar dira.
* Prestaketa hau hornigai moduan erabiliko da.
# Sukaldaritza liburua/Errezetak/Arroz esnea 2

Errezeta-liburuaren parte. Arroz esnea

## Osagaiak

4 pertsonarentzako osagaiak:
* Litro bat baserriko esne
* 200 g azukre
* 80 g arroz
* Kanela makilatxo bat
* Limoi azal zati bat

## Pausoak

Esnea lapiko batean irakiten jarriko dugu lehenik, kanela eta limoi azalarekin batera.
Irakiten hasten denean, kanela zatia kendu, eta arroza nahastuko diogu.
Berriro irakiten hasten denean, sua pixka bat jaitsi, eta pil-pil motelean edukiko dugu 20 bat minutuz; ahaztu gabe, bost minutuan behin pixka bat nahastu behar da.
Denbora hori pasa ostean, eta ez aurretik, azukrea gehitu behar diogu, eta beste bost edo zazpi minutuz irakiten eduki; oraingoan, etengabe nahastu beharko dugu, bestela itsatsi egingo zaigu eta.
Mahaira zerbitzatzeko ontzitxoetan banatu, eta prest dago.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/14
# Sukaldaritza liburua/Errezetak/Arroz esnea

ARROZ ESNEA
MAHAIKIDEAK: 6

## OSAGAIAK

* Esnea: 2 l.
* Arroza: 100 g.
* Limoi azala: 4 xerra.
* Kanela zotza: ½.
* Azukrea: 200 g.
* Kanela hautsa.

## PRESTAKETA

* Kazola batean esnea, kanela zotza eta limoi azala ( ahalik eta zati zuri gutxienarekin ) irakiten jarri.
* Irakiten hasitakoan, arroza gehitu eta ongi nahasi minutu pare batez ongi zabal dadin.
* Su baxuan, ordu betez irakin, eragiteari utzi gabe.
* Jarraian azukrea gehitu eta beste 15 minutuz egosten eduki.
* Esneak guk nahik dugun dentsitatea duenean, ontzietara atera, eta behin hoztutakoan kanela hautsa gehitu.

## AHOLKUAK

* Arroz esnea egosterakoan, heltzeko aukera handiak ditu, beraz plaka batean egitea eta oso gainean egotea komeni da.
* Arroz esne on bat egiteko zein esne aukeratzen dugun garrantzizkoa da, eguneko esne pasteurizatua litzateke egokiena.
* Sukaldari batzuek esnea eta esne-gaina nahasten dute. Hau egiteak arroz esneak denbora gutxiago irautea ekarriko luke eta mantenugaietan koipe gehiago.
* Arroz esnearen dentsitatea aukeratzeko jakin beharrekoa: sutan dagoenean lodia badago, hoztutakoan lehorra egongo da. Tarteko dentsitatea lortu behar dugu.
# Sukaldaritza liburua/Errezetak/Arroz-odolki kruxpetak

Errezeta-liburuaren parte. Arroz-odolki kruxpetak

## Osagaiak

4 pertsonarentzako osagaiak:
* Arroz odolki bat
* Tenpura irina
* 4 pikillo piper
* Tipula bat
* Basokada bat esne gain
* Eguzkilore olioa
* Gatza
* Perrexil

## Pausoak

Piper krema prestatzen hasiko gara lehenik. Tipula , pusketa txikitan moztu, eta zartagin batean erregosten jarriko dugu. 10 bat minutu pasatu ondoren, bertara piperrak gehituko ditugu, eta beste 5 bat minutuz erregosi, gero esne gaina bota, sua jaitsi, eta pil-pilean eduki hamabost bat minutuz. Gorde.
Odolkia hartu, eta hestea kenduko diogu labana baten laguntzaz. Eskuen laguntzaz odolkiaren mamiarekin pilota txikiak egingo ditugu. Gorde.
Lehenago prestatzen hasi garen piper krema irabiatu. Ontzi batean, tenpura irin koilarakada batzuk bota, eta bertara ur hotza gehituz joango gara etengabe mugituz; kontuz, tenpura finegia utzi gabe —tenpura irina ren edukiontzian azaltzen da nahastu beharreko ur kantitatea—.
Lapiko batean, eguzkilore olioa berotzen jarri. Berotzen den bitartean, odolki bolatxoak tenpuratik pasa. Olioa berotutakoan, bolatxoak oliotara botatzen hasi. Frijitzean, lehenik, odolki pilotatxoak handitzen hasiko dira, eta, ondoren, gorritzen hastean, atera sukaldeko paperez estalitako plater batera, olio soberakina kentzeko.
Azkenik, mahaira zerbitzatzeko erretilu edo plater batean ipini odolki pilotatxoak, eta piper krema aldamenean. Gaurko errezeta pintxo moduan erabiltzeko aproposa da.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/14
# Sukaldaritza liburua/Errezetak/Arroz osoa barazkiekin

ARROZ OSOA BARAZKIEKIN
MAHAIKIDEAK: 6

## OSAGAIAK

* Osoko arroza edo integrala ur hotzetan ongi garbitua: 320 g.
* Azenarioa: 2 birrindua.
* Porruaren berdea: 1 xerra finetan moztua.
* Oliba olio birjina: 50 ml.
* Ura: 480 ml.
* Tamari saltsa: 6 koilarakada.
* Oliba olio birjina: 50 ml.

## PRESTAKETA

* Presio eltze bat sutan jarri, bertan olioa , azenario eta porruaren berdea jarri.
* Barazkia gorritzen hasitakoan, arroza eta ura gehitu. Irakiten hasitakoan presio eltzearen tapa jarri eta su bizian presioa irten arte utzi. 12 minutuz su baxuan egosi.
* Denbora pasatakoan, sua itzali eta presioa berak bakarrik gal dezan utziko dugu.
* Presioa galdu duenean, tapa kendu eta Tamari saltsa eta oliba olioa gehitu, nahasten dugun bitartean.

## AHOLKUAK

* Ohiko eltze batean prestatu beharko bagenu 40-45 minutuz egosiko genuke.
* Arroza kazolaren barruan tapa kendu gabe utziko dugu, hozten, ondo egin dadin.
* Denbora gutxi izanez gero, arroz hau barazkirik gabe oliba olio birjinarekin eta tamari edo soyu saltsarekin bikaina gelditzen da.
Elikagai bakar gisa edo lagungarri moduan jar daiteke.
# Sukaldaritza liburua/Errezetak/Arrautzarekin labean eginiko gazta tarta

ARRAUTZAREKIN LABEAN EGINIKO GAZTA TARTA
MAHAIKIDEAK: 8.

## OSAGAIAK

Oinarrizko gaileta egiteko
* Irin ahula: 250 g. bahetu.
* Gurina: 150 g. pomada puntuan.
* Azukrea: 50 g.
* Arrautza: 1.
* Gatz fina: Pitin bat.
Tarta betegaia
* Gazta krema: 500 g.
* Azukrea: 150 g.
* Esne gaina: 200 ml.
* Arrautzak: 5 .
* Laranja azal birrindua: 1/2. Kontuz zuria jarri gabe, oso axalekoa izan dadila.

## PRESTAKETA

Oinarria egiteko
* Irinarekin sumendi bat egin mahai batean edo katilu batean: erdian gurina, azukrea, gatza eta arrautza jarriko ditugu.
* Poliki dena nahastuz joango gara, bola bat osatuz.
* Katilu batean jarri: trapu heze batekin estali eta ordu erdiz gutxienez hozkailuan bere horretan eduki erabili bitartean. Erabili aurretik bi orduz gutxienez eduki behar da hozkailuan.
Tartaren betegaia
* Ontzi batean gazta, azukrea, esne gaina, arrautzak irabiagailuarekin nahastu.
* Jarraian, laranja azala erantsi.
Tarta amaitzeko
* Labea 170ºC-tan piztu.
* Moldea gurin eta irinarekin estali.
* Jarraian, arrabola batekin gaileta orea zabaldu eta moldea tapatu.
* Aurretik prestatuta daukagun gazta betegaiarekin bete.
* Labera sartu 15 minuturen inguruan, txotxa garbia ateratzen denean erretiratu eta hozten utzi.

## AHOLKUAK

* Gazta tarta hau azpiko gaileta gabe ere egin genezake.
# Sukaldaritza liburua/Errezetak/Oinarrizko fruta konfitura

OINARRIZKO KONFITURA ERREZETA
MAHAIKIDEAK:

## OSAGAIAK

* Fruta pulpa: 500 g.
* Azukrea: 500 g.
* Limoi zukua: 1 .

## PRESTAKETAK

* Garbitu fruta guztia eta zatitu.
* Jarri kazola batean azukrearekin batera eta utzi hozkailuan 12 orduz.
* Su baxuan egosten jarri, ura lurrundu arte.
* Marmelada egina dagoela jakiteko tanta batzuk plater batera bota eta hoztutakoan ongi estaltzen duela ziurtatu.

## AHOLKUAK

* Estalki moduan erabiltzeko garaian, pitin bat berotu edo ur beroarekin ere arindu daiteke.
* Fruitu mota desberdinekin egin dezakegu.
* Fruitua heldua egotea komeni da.
* Azukre gutxiagoarekin egin badaiteke ere, kasu horretan ez da kontserbatuko denbora luzez.
* Epe luzerako gordetzeko konfitura, ontzietan sartu eta bainu marian urarekin estali eta 15 minutuz esterilizatu.
* Konfitura egosten den bitartean, ur hotzetan bustitako brotxa bat pasa kazolako alboetan hau garbi mantenduz eta karamelurik egin gabe edukiz.
* Nahi izatera, gelatina orriren bat gehitu daiteke, hobeto kontserbatzeko, argiago izateko eta gorputz gehiago izan dezan.
# Sukaldaritza liburua/Errezetak/Olagarro entsalada epela

Errezeta-liburuaren parte. Olagarro entsalada epela

## Osagaiak

4 pertsonarentzako osagaiak:
* 2,5 kg olagarro izoztu
* 2 motatako letxuga
* Tipulin a
* Azenario a
* Piperrauts gorria
* Gatz lodia
* Lehen sakaldiko oliba olio a
* Ozpina
* 2 patata

## Pausoak

Olagarroa izozkailutik atera eta egun oso batez hozkailuan eduki.
Olagarroa egosteko, lapiko handi bat urez bete, eta sutan berotzen jarri. Irakitean olagarroa sartu, eta segituan atera berriro. Hiru aldiz egin hori, eta hirugarrengoan uretan utzi. Su ertainean egosten eduki hamar bat minutuz. Ondoren, patata k zuritu eta bota osorik lapikora. Beste 25 bat minutuz irakiten eduki. Sua itzali eta hamar bat minutuz bertan eduki. Bitartean, letxuga hostoak garbitu eta lehortu. Ondoren, zati txikietan moztu. Ontzi batean jarri, eta tipulin a ere xehe-xehe moztua bertara gehitu. Berdin egin azenario ekin. Zuritu ostean xehe-xehe moztu, azalak zuritzekoaren laguntzaz. Gatz pitin bat gehitu eta ozpin txorrotada bat eta oliba olio aren pare bat txorrotada bota. Guztia ongi nahastu.
Olagarroa lapikotik atera. Guraizeen laguntzaz, lehenik, burua kendu. Gainontzekoa pusketatan moztu. Patata k ere atera eta pusketatan moztu. Patata puskak plater bakoitzaren erdian jarri; ondoren, entsalada gainean eta buelta guztian olagarro pusketak jarriko ditugu. Azkenik, piperrauts gorriaz estali, norberaren gustura. Gatz lodi pixka bat bota eta txorrotada bat oliba olio z busti.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/16
# Sukaldaritza liburua/Errezetak/Oinarrizko marmelada

OINARRIZKO MARMELADA ERREZETA
MAHAIKIDEAK:

## OSAGAIAK

* Fruta pulpa: 500 g.
* Azukrea: 500 g.
* Limoia: 1 zukua.
* Kanela zotza: 1/2.

## PRESTAKETA

* Garbitu fruta guztia eta zatitu.
* Jarri kazola batean azukrearekin batera, eta utzi hozkailuan 12 orduz.
* Su baxuan egosten jarri, ura lurrundu arte.
* Marmelada egina dagoela jakiteko tanta batzuk plater batera bota eta hoztutakoan ongi estaltzen duela ziurtatu.

## AHOLKUAK

* Erabiltzeko garaian pitin bat berotu.
* Ur beroarekin ere arindu daiteke.
* Fruitu mota desberdinekin egin dezakegu.
* Fruitua heldua egotea komeni da.
* Azukre gutxiagoarekin egin daiteke, kasu horretan ez da kontserbatuko denbora luzez.
* Epe luzerako gordetzeko marmelada, ontzietan sartu eta bainu marian urarekin estali eta 15 minutuz esterilizatu.
* Marmelada egosten den bitartean, ur hotzetan bustitako brotxa bat pasa kazolako alboetan hau garbi mantenduz eta karamelurik egin gabe edukiz.
* Nahi izatera, gelatina orriren bat gehitu daiteke, hobeto kontserbatzeko, argiago izateko eta gorputz gehiago izan dezan.
# Sukaldaritza liburua/Errezetak/Oinarrizko ozpin-olio saltsa

OINARRIZKO OZPIN-OLIO SALTSA
250ml saltsa lortzeko.

## OSAGAIAK

* Garraztasun apaleko oliba olio birjina: 200 ml.
* Limoi zukua edo ozpina: 50 ml.
* Piperbeltza.
* Gatza.

## PRESTAKETA

* Katilu batean osagai guztiak jarri eta hagatxoarekin ongi nahasi.

## AHOLKUAK

* Oinarrizko ozpin-olio honi mota guztietako lagungarriak gehitzea badugu. Tipulina, ziapea, arrautza egosia, piper berdea, fruitu lehorrak, pipermina,...
* Gustuen arabera, ozpina gutxiago edo gehiago gehitu daiteke.
# Sukaldaritza liburua/Errezetak/Oinarrizko esne opil orea

OINARRIZKO ESNE OPIL OREA

## OSAGAIAK

* Indar irina: 800 g.
* Irin ahula: 200 g.
* Legamia freskoa: 20, 50 g. bitarte.
* Ura: 100 ml.
* Azukrea: 200 g.
* Arrautzak: 4 .
* Esnea: 200 ml.
* Gatza: 15 g.
* Gurina: 200 g.

## PRESTAKETA

* Legamia esne epeletan (22ºC) desegin.
* Oratzeko besoak dituen irabiagailu elektriko batean jarri gurina ez beste osagai guztiak, eta martxan jarri.
* Gorputza hartu duela eta ontzian ez dela itsasten ikusten dugunean, gurina zatika gehitzen joango gara.
* Orea ontziari itsastetik utzi arte, eta 24-26ºC-tara egon arte, landu behar da.
* Jarraian, estali eta utzi bere horretan denbora bat edo sartu berogailuan, 28-33ºC-tan orea hartzitzeko. Bere bolumenak bikoiztu egin beharko du.
* Moztu orea eta egin nahi dugun opilaren baitan forma desberdina eman ( borobila, trentza, obalatua…).
* Gozogintzako erretilu edo plantxetan jarri opilak eta berogailuan edo kanpoan tapatuta utzi bigarren hartzitzea ematen, orea tamainaz bikoiztu arte.
* Egosi 200-225ºC-tan.
* Opilak kremaz eta esne-gain harrotuaz bete daitezke.

## AHOLKUAK

* Forma desberdina emanez, oinarrizko esnetako opil ugari prestatzeko erabiltzen da.
* Oratzea eskuz egin nahi izanez gero, irinarekin bi sumendi egin daitezke; batean, gurina ez beste osagai guztiak jarri; eta, bestean, gurina bakarrik. Bi oreak landu ondoren, elkartu.
* Bigarren hartzitzea pasa ondoren, ahalik eta azkarren egosi behar dira, ez lehortzeko.
# Sukaldaritza liburua/Errezetak/Oilasko izterrak txanpinoi krema eta curryarekin

Errezeta-liburuaren parte. Oilasko izterrak txanpinoi krema eta curryarekin

## Osagaiak

4 pertsonarentzako osagaiak:
* Lau oilasko izter.
* Bi tipulin .
* 250 gramo txanpinoi.
* Baso erdi ardo zuri.
* Basokada bat esne gain.
* Bi kafe koilarakadatxo curry.
* Gatza.
* Piper hauts beltza.
* Oliba olio birjina.

## Pausoak

Oilasko izterrak erditik moztu. Zartagin batean olio zorrotada bat bota, eta su bizian berotzen jarri. Bertara oilasko izterrak bota, gatz eta piper hauts pixka bat bota ondoren. Zartagina handia ez bada, bi txandatan frijitu.
Frijitzeko, lehenik hamar minutu su motelean eduki, eta ondoren, buelta eman eta beste hamar minutuz eduki, baina su ertainean.
Beste zartagin batean, Oliba olio zorrotada bat bota, eta bertara tipulin ak xehe-xehe moztuta gehitu. Gatz pitin bat bota, eta hamar bat minutuz erregosi.
Txanpinoiak ere xaflatan moztu, eta zartagin horretara gehitu; beste bost bat minutuz erregosi. Sua bizitu, eta ardo zuri basokada erdia gehitu. Irakiten mantendu, gutxi gorabehera hiru minutuz, alkohol soberakina lurrindu arte.
Gero, esne gain basokada gehitu, eta jarraian, currya. Guztia bost bat minutuz irakin.
Oilasko izterrak frijitu ditugun zartaginean oilaskoek beren koipea atera dutenez, koipe hori kendu, eta egin berri dugun curry saltsa gehitu. Guztia bost minutuz berotzen jarri, eta platerera zerbitzatzea besterik ez zaigu gelditzen.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/8